Mantanana orelstrigo

Mantanana orelstrigo (Otus mantananensis) estas malgranda specio de strigoj en la familio Strigedoj kaj genro Otus. Ĝi troviĝas kiel endemia arbarloĝanto en malgrandaj insuloj inter Borneo kaj Filipinoj. Ĝi estas listita de IUCN kiel "preskaŭ minacata" ĉar ĝia teritorio estas limigita kaj ĝia populacio estas fragmentita en kelkaj diversaj insuloj, kaj ĝia arbara habitato estas tre degradita pro pliiĝanta lignoproduktado kaj senarbarigo.

 Aspekto kaj taksonomio 
Tiu ĉi strigo estas ĉirkaŭ 18 cm longa, kun flugillongo de ĉirkaŭ 15,5 cm. Ĝi havas flavbrunan vizaĝdiskon kun mallarĝa, malhela rando. Ĝi havas malhelbrunajn suprajn partojn kun palaj markoj sur la skapulaj, kaj palajn subajn partojn kun malhelaj strioj. Ĝi havas flavajn irisojn, grizajn piedojn kaj bekon, kaj plumhavajn tarsojn.

Tiu strigo ĉasas ĉe la arbara rando aŭ en maldensejoj, manĝante ĉefe insektojn. Oni supozas, ke ĝi reproduktiĝas de marto ĝis majo, kaj ĝiaj ovoj estas demetitaj en arba kavaĵo. La voĉo estas priskribita kiel simpla "ŭa" kaj ansereca "hu" (hupo), kun descenda serio de mallongaj "ŭa" (ŭaŭ) dum teritoriaj disputoj. La voĉo de la ino estas pli malalta kaj pli raŭka ol tiu de la masklo.

 Subspecioj 
Oni agnoskis jenajn kvar subspeciojn:

 O. m. romblonis en Romblono, Tablas, Semirara, Sibujano, Tres Reyes kaj Banton.
 O. m. cuyensis en Dikabajto, Linapakan kaj ĉirkaŭaj insuloj en sudaj Kalamianoj
 O. m. sibutuensis - en Sibutu-insuloj kaj Tumindao
 O. m. mantanensis - en ĉirkaŭaj insuloj de suda Palavano

Habitato kaj konservostatuso
La Mantanana orelstrigo estas endemia de malgrandaj insuloj inter la malajzia ŝtato Sabaho en norda Borneo, kiel ekzemple la Mantanani-grupo, laŭ kiu la specio ricevas sian ordinaran nomon, kaj la filipina insulo Palavano, inkluzive de Calamien, Rasa kaj Ursula, same kiel insuloj en la Sulua insularo kaj la centraj Filipinoj. Ĝi estas sufiĉe ofta en kokosarbaretoj kaj aliaj arbarkovritaj vivejoj, kiel ekzemple arbaroj de Casuarina equisetifolia, kvankam la tuta teritorio estas malgranda kaj taksita je malpli ol 2,000 km².BirdLife Factsheet.

La Mantanana orelstrigo estas konsiderata preskaŭ minacata ĉar ĝi estas limigita al ĉiam pli ĝenataj kaj degraditaj vivejoj ene de malgranda teritorio. La takso de BirdLife pri la populacio de la specio tra ĝia tuta teritorio estas 6 000 ĝis 15 000 individuoj kaj malpliiĝas. Taksoj por la populacio sur la insulo Mantanani estas por almenaŭ 100 birdoj.Smythies & Davison (1999).

Referencoj




 Eksteraj ligiloj 

 Arkive: photo of Mantanani Scops-owl by Tim Laman

Kategorio:Strigedoj
Kategorio:Birdoj de la Filipinoj
Kategorio:Birdoj de Malajzio